
Nr. SC2010 -1035/15.01.2010
REFERAT

privind modificarea Hotărârii Consiliului Local al Municipiului Timişoara nr. 11/27.01.2009

Programul Operaţional Regional 2007-2013, prin Axa prioritară 3, Domeniul major de intervenţie 3.1, sprijină implementarea strategiei naţionale în domeniul sănătăţii, pentru eficientizarea serviciilor de sănătate, prin reabilitarea şi dotarea infrastructurii spitaliceşti, precum şi prin reabilitarea şi echiparea ambulatoriilor.

În acest context a devenit oportună accesarea de fonduri structurale nerambursabile şi participarea  în cadrul Programului Operaţional Regional (POR) 2007-2013, Axa prioritară 3-„Îmbunătăţirea infrastructurii sociale”, Domeniul major de intervenţie 3.1. – „Reabilitarea/modernizarea/echiparea infrastructurii serviciilor de sănătate” cu proiectul “Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie „Dr. Victor Babeş”, Timişoara”. 
Prin Hotărârea Consiliului Local al Municipiului Timişoara nr. 11/27.01.2009 s-a aprobat proiectul "Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie "Dr. Victor Babeş", Timişoara"şi  cheltuielile aferente acestuia, Documentaţia de avizare a lucrărilor de intervenţii şi Analiza cost-beneficiu în vederea realizării acestui obiectiv de investiţii. 


După aprobarea prin HCL, proiectul mai sus menţionat a fost depus spre evaluare la Organismul Intermediar, respectiv Agenţia de Dezvoltare Regională Vest (ADR Vest). În urma procesului de evaluare, ADR Vest a solicitat, prin adresa cu nr. de ieşire 9586/07.12.2009, înregistrată la Primăria Municipiului Timişoara cu nr. CDD2009-254/09.12.2009, asumarea bugetului modificat. 
În acest context, este necesară modificarea Hotărârii Consiliului Local al Municipiului Timişoara nr. 11/27.01.2009, în sensul aprobării bugetului revizuit.
Având în vedere cele menţionate mai sus,
Propunem :
- modificarea articolului 3 din Hotărârea Consiliului Local al Municipiului Timişoara nr. 11/27.01.2009, articol care va avea următorul conţinut:

 „Se aprobă valoarea totală a proiectului de 3.645.213,12 lei (T.V.A. inclusă) în conformitate cu principalii indicatori tehnico-economici, prevăzuţi în Anexa1 care face parte integrantă din prezenta hotărâre.

- introducerea articolului 31 în Hotărârea Consiliului Local al Municipiului Timişoara nr. 11/27.01.2009, articol care va avea următorul conţinut:

„ Se aprobă alocarea în bugetul local a următoarelor:

- suma de 61.071,88 lei, reprezentând contribuţia proprie a Municipiului Timişoara în cota de minim 2% din valoarea cheltuielilor eligibile;

- suma de 21.216,00 lei, reprezentând valoarea cheltuielilor neeligibile şi conexe aferente proiectului;

- asigurarea valorii necesare implementării optime a proiectului, în condiţiile rambursării/decontărilor ulterioare.

Taxa pe valoarea adăugată plătită, aferentă cheltuielilor eligibile efectuate în cadrul proiectului va fi rambursată de Autoritatea de Management pentru Programul Operaţional Regional 2007-2013, conform legislaţiei naţionale în vigoare.”

- eliminarea articolului 4 din Hotărârea Consiliului Local al Municipiului Timişoara nr. 11/27.01.2009, restul articolelor renumerotându-se corespunzător.
- restul articolelor din Hotărârea Consiliului Local al Municipiului Timişoara nr. 11/27.01.2009 rămân neschimbate.

